pythainlp/thaigov-v2-corpus-22032023 huggingface dataset:
วันจันทร์ที่ 13 ธันวาคม 2564
ธ.ก.ส. มอบของขวัญปีใหม่ให้กำลังใจลูกค้า จัดมาตรการ “ชำระดีมีคืน-นาทีทองลดดอกเบี้ยสู้โควิด” ถึง 31 มี.ค. 65
ธ.ก.ส. ออกโครงการชำระดีมีคืน โดยคืนดอกเบี้ย ร้อยละ 20 ของดอกเบี้ยที่ชำระจริง วงเงิน 1,200 ล้านบาท และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชำระสูงสุด ร้อยละ 50 เพื่อสร้างขวัญกำลังใจและบรรเทาภาระทางการเงิน ช่วยเสริมสภาพคล่องในการใช้จ่าย
ธ.ก.ส. ออกโครงการชำระดีมีคืน โดยคืนดอกเบี้ย ร้อยละ 20 ของดอกเบี้ยที่ชำระจริง วงเงิน 1,200 ล้านบาท และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชำระสูงสุด ร้อยละ 50 เพื่อสร้างขวัญกำลังใจและบรรเทาภาระทางการเงิน ช่วยเสริมสภาพคล่องในการใช้จ่ายในช่วงเทศกาลปีใหม่ให้กับลูกค้าที่ได้รับผลกระทบจากภาวะเศรษฐกิจและCOVID-19พร้อมสนับสนุนสินเชื่อใหม่ในการฟื้นฟูและพัฒนาอาชีพเพื่อสร้างรายได้ ตั้งแต่ 15 ธันวาคม2564 ถึง 31 มีนาคม 2565
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่าจากสถานการณ์การแพร่ระบาดของเชื้อ COVID-19 เป็นระยะเวลานาน ส่งผลกระทบทั้งทางด้านเศรษฐกิจและสังคม โดยในภาคการเกษตรได้รับผลกระทบในเรื่องราคาผลผลิตตกต่ำและบางส่วนลูกหลานถูกเลิกจ้างงาน ทำให้รายได้ลดลง ซึ่งที่ผ่านมา ธ.ก.ส. ได้ดำเนินโครงการพักชำระหนี้และปรับปรุงโครงสร้างหนี้ให้กับลูกค้าตามศักยภาพเพื่อบรรเทาความเดือดร้อนและลดความกังวลในด้านภาระหนี้สินไปแล้ว และเพื่อเป็นการเสริมสภาพคล่องในการลงทุนและการจับจ่ายใช้สอยในช่วงเทศกาลปีใหม่ ธ.ก.ส. ได้ออกมาตรการเพื่อช่วยเหลือลูกค้าที่ได้รับผลกระทบจากสถานการณ์การแพร่ระบาดของเชื้อไวรัสCOVID-19 จำนวน 2 โครงการ ได้แก่
โครงการชำระดีมีคืน ปีบัญชี 2564 สำหรับลูกค้าทั่วไปที่มีหนี้คงเหลือ ณ วันที่ 31 ตุลาคม 2564 ยกเว้นหนี้เงินกู้โครงการที่ได้รับชดเชยดอกเบี้ยตามนโยบายรัฐบาล ที่ชำระหนี้ตามกำหนดเวลา โดยธนาคารจะคืนดอกเบี้ยเข้าบัญชีเงินฝากลูกค้าโดยตรง ร้อยละ 20 ของดอกเบี้ยที่ชำระจริงไม่เกินรายละ 1,000 บาท วงเงินงบประมาณ 1,200 ล้านบาท โดยจะมีเกษตรกรลูกค้าได้รับประโยชน์กว่า 4.1 ล้านราย
และโครงการนาทีทองลดดอกเบี้ยสู้โควิด ปีบัญชี 2564 สำหรับลูกค้าที่มีภาระหนี้คงค้าง หรือลูกค้าที่ปรับปรุงโครงสร้างหนี้ ณ วันที่ 31 ตุลาคม 2564โดย ธ.ก.ส. จะลดดอกเบี้ย ดังนี้ 1) กรณีชำระหนี้เสร็จสิ้นเป็นรายสัญญาและ/หรือกรณีเป็นสัญญาปรับปรุงโครงสร้างหนี้ โดยธนาคารจะลดดอกเบี้ยที่ค้างชำระรวมถึงเบี้ยปรับที่มี ไม่เกินร้อยละ 50 ณ วันชำระหนี้ 2)กรณีชำระดอกเบี้ยได้เสร็จสิ้น แต่ไม่สามารถชำระต้นเงินได้ จะลดดอกเบี้ยค้างชำระรวมถึงเบี้ยปรับที่มีร้อยละ 30 ของดอกเบี้ยที่ชำระจริง3) กรณีชำระดอกเบี้ยได้บางส่วนจะลดดอกเบี้ยค้างชำระรวมถึงเบี้ยปรับที่มีร้อยละ 20 ของดอกเบี้ยที่ชำระจริง4) กรณีกลุ่มเกษตรกรสหกรณ์ นิติบุคคล และกองทุนหมู่บ้านและชุมชนเมือง ที่ชำระดอกเบี้ยได้เสร็จสิ้นหรือบางส่วน จะลดดอกเบี้ยค้างชำระรวมถึงเบี้ยปรับที่มีร้อยละ 10 ของดอกเบี้ยที่ชำระจริง
ทั้งนี้ เมื่อชำระหนี้แล้ว ลูกค้าสามารถรับการสนับสนุนสินเชื่อใหม่เพื่อนำไปลงทุนในการประกอบอาชีพ รวมถึงการฟื้นฟูอาชีพเพื่อสร้างรายได้ โดยเป็นไปตามเงื่อนไขของ ธ.ก.ส. ซึ่งผู้ที่สนใจ สามารถยื่นความประสงค์ได้ตั้งแต่ 15 ธันวาคม 2564 ถึง 31 มีนาคม 2565 ที่ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติมได้ที่ Call Center 02-555-0555
วันจันทร์ที่ 3 มกราคม 2565
รัฐบาลช่วยลูกหนี้เช่าซื้อรถยนต์-จักรยานยนต์ เตรียมออกมาตรการกำกับธุรกิจเช่าซื้อ ทบทวนระเบียบป้องกันลูกหนี้ถูกเอาเปรียบ
รัฐบาลเดินหน้าแก้ไขปัญหาหนี้เช่าซื้อรถยนต์และรถจักรยานยนต์ ค่างวดต่ำกว่าพันห้ามเก็บค่าทวงหนี้ ทบทวนระเบียบเพื่อป้องกันการคิดดอกเบี้ยเกินความเสี่ยงที่แท้จริง เงื่อนไขยึดรถต้องเป็นธรรม เล็งตั้งหน่วยงานกำกับธุรกิจเช่าซื้อเป็นการเฉพาะ
วันที่ 3 ม.ค. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความคืบหน้าการแก้ไขปัญหาหนี้เช่าซื้อรถยนต์และรถจักรยานยนต์ ซึ่งเป็นส่วนหนึ่งของการแก้ปัญหาหนี้ภาคครัวเรือนตามข้อสั่งการนายกรัฐมนตรี โดยปัจจุบันพบว่า ยังไม่มีกฎหมายเฉพาะในการกำกับดูแลธุรกิจเช่าซื้อ และไม่มีหน่วยงานที่ทำหน้าที่กำกับดูแลธุรกรรมเช่าซื้อเป็นการเฉพาะ ทำให้เกิดการทวงหนี้ที่ไม่เป็นธรรม รัฐบาลโดยคณะกรรมการกำกับการทวงถามหนี้ จึงได้เข้าไปแก้ไขปัญหาดังกล่าว ในเบื้องต้นได้มีการออกประกาศกำหนดอัตราค่าธรรมเนียมหรือค่าใช้จ่ายในการทวงหนี้ เพื่อคุ้มครองลูกหนี้ไม่ให้ถูกเก็บเงินในการทวงถามหนี้เช่าซื้อรถยนต์และรถจักรยานยนต์เกินความจำเป็น มีผลบังคับใช้ตั้งแต่ 14 กันยายน ที่ผ่านมา สาระสำคัญ คือ 1) อัตราค่าทวงถามหนี้กรณีทั่วไปรวมจำนำทะเบียนให้คิดไม่เกิน 50 บาทต่อรอบการทวงถามกรณีค้างชำระ 1 งวดและคิดไม่เกิน 100 บาทต่อรอบการทวงถามกรณีค้างชำระมากกว่า 1 งวด 2) อัตราค่าทวงถามหนี้สำหรับปฏิบัติการลงพื้นที่ติดตามถามหนี้ฯ คิดไม่เกิน 400 บาทต่อรอบการทวงถาม และเก็บต่อเมื่อลูกหนี้ค้างชำระมากกว่า 1 งวด 3) กำหนดให้ไม่มีการเก็บค่าทวงถามหนี้ กรณีค่างวดที่ถึงกำหนดชำระต่ำกว่า 1,000 บาท เพื่อคุ้มครองประชาชนรายย่อยที่จ่ายค่างวดจำนวนน้อยๆ
ขณะเดียวกัน สำนักงานคณะกรรมการการคุ้มครองผู้บริโภค (สคบ.) อยู่ระหว่างการทบทวนและปรับปรุงประกาศคณะกรรมการว่าด้วยสัญญาเพื่อแก้ไขหนี้เช่าซื้อรถยนต์และจักรยานยนต์ เพื่อกำหนดอัตราดอกเบี้ยไม่ให้สูงกว่าความเสี่ยงที่แท้จริง พร้อมทั้งปรับปรุงเงื่อนไขการยึดและคืนรถให้เป็นธรรมมากขึ้น รวมทั้งกำหนดแนวทางการคิดยอดหนี้เช่าซื้อคงเหลือกรณีที่มีการคืนรถและกรณีที่เจ้าหนี้ยึดคืนให้ชัดเจนและเป็นธรรม คาดว่าจะสามารถประการใช้ในอีกไม่นานนี้ และทุกขั้นตอนต้องผ่านการรับฟังความคิดเห็นของภาคส่วนที่เกี่ยวข้อง
ส่วนเรื่องที่ต้องดำเนินการเพิ่มเติมจากนี้ เพื่อให้สำเร็จตามเป้าหมายให้ปี 2565 เป็นปีแห่งการแก้หนี้ภาคครัวเรือน นางสาวรัชดา กล่าวว่า จะประกอบด้วย สามเรื่องด้วยกันคือ
1. การกำหนดหน่วยงานเพื่อเข้ามากำกับดูแลธุรกิจสินเชื่อหรือธุรกรรมที่มีลักษณะคล้ายสินเชื่อเพื่อให้ธุรกิจเช่าซื้อรถยนต์และรถจักรยานยนต์มีหน่วยงานกำกับดูแลเป็นการเฉพาะ
2. พิจารณามาตรการดูแลประชาชนที่เช่าซื้อรถยนต์และรถจักรยานยนต์ที่ปัจจุบันไม่ได้อยู่ภายใต้การดูแลของสคบ. เช่น คนขับรถแท็กซี่ คนขับขี่มอเตอร์ไซค์รับจ้างที่เช่าซื้อรถมอเตอร์ไซต์ เกษตรกรที่เช่าซื้อรถไถมาเพื่อใช้เป็นเครื่องมือทำมาหากิน ซึ่งปัจจุบันคนกลุ่มนี้กำลังประสบปัญหาและไม่ได้รับความเป็นธรรม
3. จัดตั้งศูนย์รับเรื่องร้องเรียนปัญหาจากกรณีเช่าซื้อรถและการทวงถามหนี้ที่ไม่เป็นธรรมเพื่อให้มีผู้รับผิดชอบที่ชัดเจน
.....................
วันพุธที่ 8 กันยายน 2564
กรมทางหลวงชนบท สร้างสะพานข้ามคลองดู อำเภอละงู จังหวัดสตูล เชื่อมเกาะสู่แผ่นดินใหญ่ เพิ่มคุณภาพชีวิตที่ดีให้กับประชาชน คาดก่อสร้างแล้วเสร็จในปี 2565
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานข้ามคลองดู อำเภอละงู จังหวัดสตูล บรรเทาความเดือดร้อน ยกระดับคุณภาพชีวิตในการเดินทางของประชาชนบนเกาะบ้านสุไหงมูโซ๊ะให้สามารถเดินทางเชื่อมระหว่างเกาะกับบนฝั่งแผ่นดินใหญ่บ้านตันหยงละไน้
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานข้ามคลองดู อำเภอละงู จังหวัดสตูล บรรเทาความเดือดร้อน ยกระดับคุณภาพชีวิตในการเดินทางของประชาชนบนเกาะบ้านสุไหงมูโซ๊ะให้สามารถเดินทางเชื่อมระหว่างเกาะกับบนฝั่งแผ่นดินใหญ่บ้านตันหยงละไน้ได้อย่างสะดวก รวดเร็ว ปลอดภัย และประหยัดเวลาในการเดินทางหากมีเหตุฉุกเฉินหรือการอพยพประชาชนในกรณีเกิดภัยพิบัติในอนาคต รวมทั้งเป็นการสนับสนุนการขนส่งสินค้าทางการเกษตรและประมง ส่งเสริมเศรษฐกิจในพื้นที่ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า จังหวัดสตูลได้รับเรื่องร้องทุกข์จากประชาชนบ้านสุไหงมูโซ๊ะ หมู่ที่ 5 ตำบลแหลมสน อำเภอละงู จังหวัดสตูล ว่าหมู่บ้านมีสภาพพื้นที่เป็นเกาะตั้งอยู่ใกล้กับบ้านตันหยงละไน้ หมู่ที่ 1 บนฝั่งแผ่นดินใหญ่ ยังไม่มีถนนและไฟฟ้า ทำให้การเดินทางระหว่างเกาะกับแผ่นดินใหญ่เป็นไปด้วยความยากลำบาก เนื่องจากการเดินทางด้วยเรือต้องอาศัยจังหวะการขึ้นลงของน้ำทะเล และเสี่ยงภัยคลื่นลมในช่วงมรสุม ทั้งนี้เพื่อบรรเทาความเดือดร้อนของประชาชนในพื้นที่ดังกล่าว จังหวัดสตูลจึงขอให้ ทช. พิจารณาสนับสนุนงบประมาณก่อสร้างสะพานข้ามคลองดู แต่เนื่องจากที่ตั้งโครงการอยู่ในพื้นที่ป่าสงวนแห่งชาติ ป่าเลนจังหวัดสตูล ตอนที่ 1 จึงจำเป็นต้องขอยกเว้นมติคณะรัฐมนตรี เพื่อขอใช้พื้นที่สำหรับดำเนินโครงการ โดยได้จัดทำรายงานการวิเคราะห์ผลกระทบสิ่งแวดล้อม (EIA) เสนอให้สำนักงานนโยบายและแผนทรัพยากรธรรมชาติและสิ่งแวดล้อม และคณะกรรมการสิ่งแวดล้อมแห่งชาติมีมติเห็นชอบ
สำหรับโครงการก่อสร้างสะพานคลองดู อำเภอละงู จังหวัดสตูล มีจุดเริ่มต้นของโครงการจากแยกทางหลวงชนบทสาย สต.3018 จังหวัดสตูล กม. ที่ 18+378 (ฝั่งบ้านตันหยงละไน้) และมีจุดสิ้นสุดโครงการบริเวณหน้ามัสยิดอัลมุตตกีน (ฝั่งบ้านสุไหงมูโซ๊ะ) โดยก่อสร้างเป็นสะพานแบบคอนกรีตเสริมเหล็ก ความยาว 1,320 เมตร พร้อมก่อสร้างถนนคอนกรีตเสริมเหล็กต่อเชื่อม ยาว 1,742 เมตร ขนาด 2 ช่องจราจร ไป-กลับ ระยะทางรวม 3,062 เมตรปัจจุบันการก่อสร้างมีความก้าวหน้าไปแล้วกว่าร้อยละ 47 เร็วกว่าแผนที่กำหนดไว้ ซึ่งฝั่งบ้านตันหยงละไน้ (จุดเริ่มต้นโครงการ) ได้ดำเนินการตอกเสาเข็มเสาตอม่อสะพาน งานติดตั้งคานพื้นสะพานเสร็จเรียบร้อยแล้ว และขณะนี้อยู่ระหว่างการดำเนินงานตอกเสาเข็มฝั่งบ้านสุไหงมูโซ๊ะ (จุดสิ้นสุดโครงการ) รวมถึงการเตรียมงานก่อสร้างสะพานช่วงกลางน้ำอีกด้วย โดยคาดว่าจะก่อสร้างแล้วเสร็จในปี 2565 ใช้งบประมาณในการก่อสร้างรวม 291 ล้านบาท
วันจันทร์ที่ 7 มีนาคม 2565
อว. มุ่งปฏิรูปอุดมศึกษา วิทยาศาสตร์ วิจัยและนวัตกรรมไทย แนะ ม.มหิดล ต้องเป็นผู้บุกเบิก สร้างอุดมศึกษาไทยก้าวไปข้างหน้า
อว. มุ่งปฏิรูปอุดมศึกษา วิทยาศาสตร์ วิจัยและนวัตกรรมไทย แนะ ม.มหิดล ต้องเป็นผู้บุกเบิก สร้างอุดมศึกษาไทยก้าวไปข้างหน้า
วันที่ 2 มีนาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้เกียรติแสดงปาฐกถาเกียรติยศฯ ในหัวข้อเรื่อง "การปฏิรูปอุดมศึกษา วิทยาศาสตร์ วิจัยและนวัตกรรมไทย : ไม่มีวันหยุดยั้ง" เนื่องในโอกาสครบรอบ 53 ปี วันพระราชทานนาม และ 134 ปี มหาวิทยาลัยมหิดล ณ หอประชุมมหิดลสิทธาคาร มหาวิทยาลัยมหิดล ศาลายา
ศ.(พิเศษ) ดร.เอนก เผยว่า สิ่งที่รัฐบาลได้ทำมาใน 3-4 ปีมานี้ คือการจัดตั้งกระทรวง อว. โดยรวม 3 กระทรวงเข้าด้วยกัน คือ 1. ส่วนอุดมศึกษาของกระทรวงศึกษาธิการ 2.กระทรวงวิทยาศาสตร์และเทคโนโลยี ซึ่งมีสำนัก หน่วยงาน สถาบันวิจัย หน่วยนโยบายที่ทำเรื่องที่เกี่ยวกับวิทยาศาสตร์ทั้งปวง และ 3. สำนักงานการวิจัยแห่งชาติ (วช.)
จากการที่เข้ามาเป็นรัฐมนตรีได้ปีเศษ ได้เห็นถึงความตั้งใจในการทำงานที่ได้รับมอบหมายให้ลุล่วงอย่างขยันขันแข็ง ไม่กี่เดือนมานี้เรามีอะไรที่น่าชื่นใจมาก มีอะไรที่ทำได้สำเร็จออกมาอย่างมาก และเป็นการปฏิรูปครั้งใหญ่ ต่อไปนี้กระแสการปฏิรูปได้เกิดขึ้นแล้ว อยากให้ผู้บริหารทุกท่านคิดเรื่องโอกาส ลู่ทางใหม่ให้มาก โดยเฉพาะลู่ทางจากการปฏิรูป ทางด้าน อว. ได้ริเริ่มการปฏิรูปการอุดมศึกษา วิทยาศาสตร์ วิจัยและนวัตกรรมอย่างจริงจัง มั่นใจว่าไม่มีอะไรมาหยุดยั้งได้
วันเสาร์ที่ 8 มกราคม 2565
ดีอีเอส จับตาโอมิครอนดันข่าวปลอมสุขภาพพุ่งรอบใหม่
ดีอีเอส จับตาโอมิครอนดันข่าวปลอมสุขภาพพุ่งรอบใหม่
โฆษกดีอีเอสหวั่นการแพร่ระบาดเชื้อโควิดสายพันธุ์โอมิครอนซ้ำเติมสถานการณ์เฟคนิวส์กลุ่มข่าวสุขภาพหลังศูนย์ต่อต้านข่าวปลอมเผยผลการมอนิเตอร์รอบ7วันที่ผ่านมาข่าวปลอมเรื่องกองประชาสัมพันธ์กทม.อัปเดตสถานที่เสี่ยงโควิด19จำนวน36แห่งได้รับความสนใจมากสุดในจำนวน104เรื่องที่เข้าหลักเกณฑ์ตรวจสอบ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่31ธ.ค. 64–6ม.ค. 65โดยศูนย์ต่อต้านข่าวปลอมพบข้อความที่เข้ามาจำนวน11,468,179ข้อความโดยจากการคัดกรองมีข้อความที่ต้องดำเนินการตรวจสอบ(Verify)ทั้งสิ้น203ข้อความรวมเรื่องที่ต้องดำเนินการตรวจสอบ104เรื่อง
ทั้งนี้ในภาพรวมเรื่องที่ต้องดำเนินการตรวจสอบ104เรื่องโดยกลุ่มข่าวเกี่ยวกับโยบายรัฐบาล/ข่าวสารทางราชการและกลุ่มผลิตภัณฑ์สุขภาพวัตถุอันตรายมีจำนวนกลุ่มละ51เรื่องครองสัดส่วนเกือบ100%ตามด้วยกลุ่มภัยพิบัติ2เรื่อง
สำหรับข่าวปลอมที่มีคนสนใจสูงสุด3อันดับแรกได้แก่อันดับ1กองประชาสัมพันธ์กทม.อัปเดตสถานที่เสี่ยงโควิด19จำนวน36แห่งอันดับ2คณะกรรมการบริหารธนาคารอิสลามนับถือศาสนาอิสลาม100%และบริหารโดยคนมุสลิมที่ไม่มีความรู้ด้านการเงินและการบริหารและอันดับ3ใช้แผ่นอลูมิเนียมฟอยล์ห่ออาหารที่ปรุงด้วยความร้อนก่อให้เกิดโรคอัลไซเมอร์
“จากข้อมูลดังกล่าวพบว่าข่าวปลอมเริ่มกระจายการโจมตีมุ่งสร้างความเข้าใจผิดในประเด็นที่เป็นhuman interestได้ครอบคลุมหลายหมวดหมู่ข่าวดังนั้นขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลแต่ควรตรวจสอบกับช่องทางสื่อสารต่างๆขององค์กรที่ถูกอ้างชื่อหรือแจ้งข้อมูลมายังศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไป”นางสาวนพวรรณกล่าว
ทั้งนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
วันอังคารที่ 28 ธันวาคม 2564
นายกรัฐมนตรีมอบแว่นสายตาแก่เด็กนักเรียน รณรงค์
นายกรัฐมนตรีมอบแว่นสายตาแก่เด็กนักเรียน รณรงค์ "เด็กไทยสายตาดีวิถีชีวิตใหม่สู่การเรียนรู้ที่ดีกว่า" ห่วงใยเยาวชนสายตาสั้นตั้งแต่ยังอายุน้อย
วันนี้ (28 ธันวาคม 2564) เวลา 8.45 น. ณ ตึกสันติไมตรี ทำเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบแว่นสายตาแก่เด็กนักเรียน จำนวน 5 คน เพื่อประชาสัมพันธ์กิจกรรมรณรงค์เด็กไทยสายตาดีวิถีชีวิตใหม่สู่การเรียนรู้ที่ดีกว่า โดยมีนางสาวตรีนุช เทียนทอง รัฐมนตรีว่าการกระทรวงศึกษาธิการ นายสาธิต ปิตุเตชะ รัฐมนตรีช่วยว่าการกระทรวงสาธารณสุข นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เข้าร่วมด้วย โดยนายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญ ดังนี้
นายกรัฐมนตรีกล่าวชื่นชมโครงการเด็กไทยสายตาดี ซึ่งเป็นโครงการเพื่อให้เด็กนักเรียนได้มีแว่นสายตาสวมใส่อย่างทั่วถึงทุกจังหวัด ภายใต้ข้อตกลงความร่วมมือ (MOU) ระหว่างกระทรวงสาธารณสุข ร่วมกับราชวิทยาลัยจักษุแพทย์แห่งประเทศไทย กระทรวงศึกษาธิการ กระทรวงมหาดไทย สํานักงานหลักประกันสุขภาพแห่งชาติ และห้างแว่นท็อปเจริญ โดยร่วมรณรงค์พร้อมกันทั่วประเทศ ในโอกาสวันเด็กแห่งชาติเดือนมกราคม 2565 โดยนายกรัฐมนตรีมอบแว่นสายตาแก่เด็กนักเรียน พร้อมแสดงความห่วงใยแก่เด็กนักเรียนที่มีสายตาสั้นตั้งแต่ยังอายุน้อย เตือนให้ใช้สายตาด้วยความระมัดระวัง อย่าเล่นเกมส์ออนไลน์เป็นเวลานาน
ภายในงาน นายกรัฐมนตรีทดลองวัดสายตา โดยเครื่องวัดสายตาแบบอัตโนมัติ ปรากฎค่าสายตาประมาณ 100 มองใกล้สั้น จัดอยู่ในระดับปกติตามเกณท์อายุ
..........................
วันอังคารที่ 18 มกราคม 2565
PM and UNSG Special Envoy on Myanmar agree to push forward for peaceful solutions to Myanmar situation
PM and UNSG Special Envoy on Myanmar agree to push forward for peaceful solutions to Myanmar situation
January 17, 2022, at 1330hrs, at the Purple Room, Thai Khu Fah Building, Government House,Ms. Noeleen Heyzer,Special Envoy of the UN Secretary-General on Myanmar, paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed Ms. Heyzer, and expressed confidenceonher experiencesand knowledge on Thailand and the region, asshewas earlier appointedExecutive SecretaryofUNESCAPfor 7 years. Thailand stands ready to cooperate and support the mission of theUNSG Special Envoy on Myanmar.
TheSpecial Envoy of the UN Secretary-General on Myanmarwas pleased to meet with the Prime Minister, and expressed concern over the Myanmar situation on which she endorses resolution by the peaceful means. She also commended the Thai Government’s active role in pushing forward peacebuildingin Myanmar andseeking progress inASEAN’s“Five-Point Consensus”.Withthe Prime Minister’s knowledge and understanding on the Myanmar situation,shewould be pleased to listen tohis suggestion, and cooperate with the Thai Government on Myanmar peace building process.
The Prime Ministeraffirmed Thailand’s commitment to support and engagewith mechanisms of the UN and ASEAN in finding peaceful solutions to the situation in Myanmar. Nevertheless,Myanmar's problemsarecomplex, andthorough understanding on the country’s history and ethnicbackgroundis neededto gradually address the situation and build trust with theMyanmar's leader.Thailand has closely followed up on the Myanmar situation from the very start, and is of the view that the most important thing now is to end violence andresume peace talk.The country also stands ready toprovide assistance to Myanmarpeople without discrimination throughfacilitating the delivery ofmedical andhumanitarian support.
The Prime Minister also affirmedThailand’s long-standing experienceson humanitarian assistance, and has set the “humanitarian area”along the border under strict COVID-19 preventive measures and practices. The Myanmar Persons Fleeing Unrest (MPFU)would only be returned on a voluntary basis. The global community may rest assured that the Thai agenciesprovides assistancetoMPFUbased on international humanitarian principles.
Both parties also discussedconstructiveand peaceful solution to the Myanmar situation for thesafety of the people of Myanmar.
วันพฤหัสบดีที่ 9 ธันวาคม 2564
นายกรัฐมนตรี พร้อมด้วยคณะรัฐมนตรี ทำบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรี พร้อมด้วยคณะรัฐมนตรี ทำบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
(5 ธันวาคม 2564) ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ และคณะผู้บริหาร อว. ร่วมพิธีทำบุญตักบาตรพระสงฆ์ถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 และวางพานพุ่มดอกไม้และพิธีถวายบังคมเพื่อน้อมรำลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรภายใต้มาตรการด้านสาธารณสุขในการป้องกันการแพร่ระบาดของโรคติดเชื้อไวรัสโคโรนา 2019 โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณท้องสนามหลวง
วันพ่อแห่งชาติของประเทศไทย ตรงกับวันที่ 5 ธันวาคม ของทุกปี ซึ่งตรงกับวันคล้ายวันพระบรมราชสมภพ พระบาทสมเด็จพระปรมินทรมหาภูมิพลอดุลยเดช เมื่อวันที่ 5 ธันวาคม 2470 ซึ่งกำหนดให้ดอกพุทธรักษา เป็นสัญลักษณ์ วันพ่อแห่งชาติ ที่ใช้เป็นตัวแทนในการมอบความเคารพบูชา อวยพรให้กับพ่อ และขอให้พ่อปกป้องคุ้มครองให้อยู่อย่างสงบสุขร่มเย็น นอกจากวันที่ 5 ธันวาคม จะเป็น "วันพ่อแห่งชาติ" แล้ว ยังถือเป็น "วันชาติของไทย" และ "วันดินโลก" อีกด้วย
วันพฤหัสบดีที่ 2 ธันวาคม 2564
“กรุงไทย” จัดเต็มสิทธิพิเศษ “ร้านค้าถุงเงิน” รับเงินคืน แจกโค้ดเติมน้ำมัน - ส่วนลด foodpanda
“กรุงไทย” จัดแคมเปญคืนกำไร รับเครดิตเงินคืนง่ายๆ ได้ทั้งคนจ่ายและคนรับเงิน “ร้านค้าถุงเงิน” รับเงินคืนสูงสุด 100 บาทต่อเดือน
“กรุงไทย” จัดแคมเปญคืนกำไร รับเครดิตเงินคืนง่ายๆ ได้ทั้งคนจ่ายและคนรับเงิน “ร้านค้าถุงเงิน” รับเงินคืนสูงสุด 100 บาทต่อเดือน นอกจากนี้ ร้านค้าถุงเงินที่ใช้บริการ “SME Solutions” ร่วมกับสินเชื่อหรือประกัน รับโค้ดบัตรน้ำมัน PT มูลค่า 500 บาท หรือโค้ดส่วนลด foodpanda มูลค่า 100 บาท พร้อมให้ลูกค้า Krungthai NEXT รับเงินคืนสูงสุด 50 บาทต่อเดือน เมื่อใช้จ่ายในร้านค้าถุงเงินตามเงื่อนไข
ธนาคารกรุงไทย ในฐานะธนาคารพาณิชย์ของรัฐที่มีรัฐเป็นผู้ถือหุ้นใหญ่ มุ่งมั่นนำเทคโนโลยีมาพัฒนาผลิตภัณฑ์และบริการ เพื่อตอบโจทย์ความต้องการลูกค้าทุกกลุ่มอย่างต่อเนื่อง เพื่อยกระดับคุณภาพชีวิตให้ดียิ่งขึ้น พร้อมเดินหน้าช่วยเหลือร้านค้าขนาดเล็ก ซึ่งเป็นฟันเฟืองสำคัญในการขับเคลื่อนเศรษฐกิจของประเทศ โดยพัฒนาแอปพลิเคชัน “ถุงเงิน” ให้เป็นแพลตฟอร์มที่ช่วยบริหารจัดการร้านค้าครบวงจร รับจ่ายเงินผ่านช่องทางดิจิทัล ตอบโจทย์วิถีชีวิตยุคใหม่ พร้อมจับมือพันธมิตรเพื่อกระตุ้นการใช้จ่าย โดยที่ผ่านมาได้จับมือกับ AIS จัดโครงการพ้อยท์เพย์ เปิดใช้ AIS Point แทนเงินสดเพื่อใช้จ่ายในร้านค้าถุงเงิน
ล่าสุด ธนาคารได้จัดแคมเปญ “SME Solutions” มอบสิทธิพิเศษให้ผู้ประกอบการร้านค้ารายย่อย เพียงใช้บริการแอปฯ ถุงเงิน พร้อม Krungthai NEXT บริการ Krungthai Connext และบัตรเดบิตกรุงไทย SME หรือบัตรเดบิตกรุงไทย ร่วมกับผลิตภัณฑ์ใดผลิตภัณฑ์หนึ่งในกลุ่มสินเชื่อ รับโค้ดบัตรน้ำมัน PT MAX Card มูลค่า 500 บาท หรือร่วมกับซื้อผลิตภัณฑ์ประกัน รับโค้ดส่วนลด foodpanda มูลค่า 100 บาท หรืออื่นๆ ที่มีมูลค่าเทียบเท่าตามเงื่อนไขที่ธนาคารกำหนด
นอกจากนี้ ยังเปิดให้ร้านค้าถุงเงิน รับเงินคืนได้ 10 บาท/รายการ เมื่อรับยอดขายผ่าน QR Promptpay บนแอปฯ ถุงเงิน ตั้งแต่ 150 บาทต่อรายการขึ้นไป รับเงินคืนสูงสุด 100 บาท/ร้านค้า/เดือน (จำกัดสิทธิ์ในการรับเงินคืนสูงสุด 40,000 สิทธิ์/เดือน รวมสูงสุด 200,000 สิทธิ์ตลอดรายการ) รวมทั้งธนาคารยังช่วยกระตุ้นการใช้จ่ายในร้านค้าถุงเงิน โดยเปิดให้ลูกค้าทั่วไปที่ใช้แอปฯ Krungthai NEXT สแกนจ่าย เพื่อชำระสินค้าและบริการกับร้านค้าถุงเงินตั้งแต่ 150 บาทขึ้นไป รับเงินคืนสูงสุด 50 บาท/คน/เดือน (จำกัดสิทธิ์ในการรับเงินคืนสูงสุด 40,000 สิทธิ์/เดือน รวมสูงสุด 200,000 สิทธิ์ตลอดรายการ) ตั้งแต่วันนี้จนถึง 28 กุมภาพันธ์ 2565 สอบถามรายละเอียดเพิ่มเติมได้ที่ สาขาธนาคารกรุงไทยทั่วประเทศ หรือ Krungthai Contact Center 02-1111111 และ https://krungthai.com/th/content/sme/smesolutions
วันจันทร์ที่ 1 พฤศจิกายน 2564
รัฐบาลอนุมัติร่างกฎหมายควบคุมแพลตฟอร์มดิจิทัล
วันเสาร์ที่ 30 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติร่าง พ.ร.ฎ.ว่าด้วยการควบคุมดูแลการประกอบธุรกิจบริการแพลตฟอร์มดิจิทัลที่ต้องแจ้งให้ทราบ พ.ศ.... โดยเป็นการกำหนดให้ผู้ประกอบธุรกิจบริการแพลตฟอร์มดิจิทัล เช่น ออนไลน์มาร์เก็ตเพลส ฟู้ดเดลิเวอรี่ คาร์แชร์ริ่ง เสิร์ชเอนจิ้นส์ แอปสโตร์ ซึ่งปัจจุบันมีบทบาทสำคัญต่อเศรษฐกิจและสังคมมากขึ้น จะต้องแจ้งข้อมูลเกี่ยวกับการประกอบธุรกิจและการให้บริการแก่สำนักงานพัฒนาธุรกรรมทางอิเล็กทรอนิกส์ และจะต้องจัดทำแนวปฏิบัติที่ดีมีกลไกในการกำกับดูแล การพิสูจน์ตัวตนผู้ใช้บริการ และช่องทางรับเรื่องร้องเรียน เพื่อให้ดำเนินการอย่างโปร่งใส เป็นธรรม เสริมสร้างความน่าเชื่อถือในการทำธุรกรรมทางอิเล็กทรอนิกส์ เพิ่มความปลอดภัยแก่ผู้ใช้บริการ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 28 มกราคม 2565
รองนายกรัฐมนตรีและรมว.สาธารณสุข เปิดโอกาสให้คณะนักธุรกิจภาคการท่องเที่ยวเข้าหารือ รับข้อเสนอเพื่อภาครัฐสนับสนุนการฟื้นตัว พร้อมขอความร่วมมือดำเนินการตามมาตรการเข้ม
รองนายกรัฐมนตรีและรมว.สาธารณสุข เปิดโอกาสให้คณะนักธุรกิจภาคการท่องเที่ยวเข้าหารือ รับข้อเสนอเพื่อภาครัฐสนับสนุนการฟื้นตัว พร้อมขอความร่วมมือดำเนินการตามมาตรการเข้ม เพื่อสร้างความเชื่อมั่นประชาชนปลอดภัยและเศรษฐกิจฟื้นตัวไปด้วยกัน
วันที่ 28 ม.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า วันนี้ (28 ม.ค.65) เวลา 14.00 น. นายอนุทิน ชาญวีรกูล รองนายกรัฐมนตรีและรมว.สาธารณสุข ได้เปิดโอกาสให้ นางมาริสา สุโกศล หนุนภักดี รองประธา สภาอุตสาหกรรมท่องเที่ยวแห่งประเทศไทย (สทท.) นำคณะผู้บริหาร สทท. ผู้บริหารสมาคมธุรกิจด้านการท่องเที่ยวในภาคตะวันออก เข้าพบ ณ ห้องประชุม 302 ตึกบัญชาการ ทำเนียบรัฐบาล เพื่อขอบคุณที่รัฐบาลได้ผลักดันให้มีการเปิดรับนักท่องเที่ยวจากต่างประเทศผ่านระบบ Test&Go อีกครั้ง รวมถึงการมีข้อเสนอในประเด็นต่าง ๆ เพื่อให้ภาครัฐให้การสนับสนุนเพื่อฟื้นฟูภาคการท่องเที่ยว
ทั้งนี้ นายอนุทิน ได้รับข้อที่ภาคธุรกิจเสนอเกี่ยวกับการขอยกเว้นภาษีมูลค่าเพิ่ม (VAT) ให้แก่โรงแรมที่ได้ปรับมาเป็น Hospitel เพื่อเป็นการจูงใจและลดภาระให้กับผู้ประกอบการมากขึ้น โดยจะได้นำเรียนหารือกับ พล.อ.ประยุทธ์ จันทร์โอชา นายกรัฐมนตรีและรมว.กลาโหม รวมถึงคณะรัฐมนตรี (ครม.) ถึงมาตรการที่ทางเอกชนเสนอในครั้งนี้และมาตรการอื่น ๆ ต่อไป
พร้อมกันนี้ รองนายกรัฐมนตรีได้กล่าวในการหารือถึงแนวทางของรัฐบาลว่า ขณะนี้ได้อยู่ในทิศทางของการผ่อนคลายมาตรการเพื่อให้เศรษฐกิจทุกด้านรวมถึงการท่องเที่ยวสามารถเดินหน้าต่อไปได้ แต่ประเด็นที่ยังคงให้ความสำคัญมากที่สุดก็คือความปลอดภัยและความเชื่อมั่นของประชาชน ดังนี้ เมื่อรัฐบาลได้ผ่อนคลายมาตรการต่าง ๆ ให้แล้วก็อยากขอให้ผู้ประกอบการร่วมกับรัฐในการควบคุมดูแลนักท่องเที่ยว ดำเนินการคัดกรองตามมาตรการที่เข้มงวด ไม่ให้เกิดการแพร่ระบาดที่มาจากคลัสเตอร์การท่องเที่ยว ซึ่งหากควบคุมได้ดีประชาชนเกิดความเชื่อมั่นทุกอย่างก็จะเดินหน้าไปได้ และภาคธุรกิจการท่องเที่ยว เศรษฐกิจในภาพรวมก็จะกลับมาฟื้นตัวได้เร็วขึ้น
น.ส.ไตรศุลี กล่าวว่า รองนายกรัฐมนตรียังได้ขอให้ผู้ประกอบการได้เข้มงวดในมาตรการ Covid Free Setting ซึ่งเป็นมาตรการสำคัญที่จะสร้างความเชื่อมั่นต่อสถานประกอบการภาคการท่องเที่ยว ส่วนบุคลากรก็ขอให้เข้ารับวัคซีนให้ครบเพราะขณะนี้รัฐบาลโดยกระทรวงสาธารณสุขก็ได้จัดเตรียมวัคซีนไว้ให้เพียงพอแล้ว
นอกจากนี้ รองนายกรัฐมนตรียังได้ฝากให้ผู้ประกอบการพิจารณาถึงแนวทางการปรับเปลี่ยนตลาดมาเน้นนักท่องเที่ยวไทยมากขึ้น เพราะช่วงการแพร่ระบาดของโควิด-19 นี้ ได้ทำให้คนไทยสนใจเที่ยวในประเทศ และได้เกิดแหล่งท่องเที่ยวใหม่ที่น่าสนใจมากมาย ซึ่งการปรับตัวมาเน้นนักท่องเที่ยวในประเทศนี้หากมีโครงการหรือมาตรการใดที่ต้องการให้รัฐช่วยก็พร้อมจะสนับสนุน
วันพุธที่ 15 ธันวาคม 2564
ผู้ช่วยรัฐมนตรีประจำกระทรวงอุตสาหกรรมลงพื้นที่พบปะเกษตรกรผู้ปลูกกัญชง จ.เพชรบูรณ์
นายธีรยุทธ วานิชชัง ผู้ช่วยรัฐมนตรีประจำกระทรวงอุตสาหกรรม และคณะลงพื้นที่ จังหวัดเพชรบูรณ์ หารือเกษตรจังหวัดเพชรบูรณ์ เกษตรกรผู้ปลูกกัญชงในพื้นที่ เร่งผลักดัน ส่งเสริม และสร้างมูลค่าเพิ่มให้กัญชง หวังต่อยอดสู่ภาคอุตสาหกรรม
ผู้ช่วยรัฐมนตรีประจำกระทรวงอุตสาหกรรมลงพื้นที่พบปะเกษตรกรผู้ปลูกกัญชง จ.เพชรบูรณ์
วันนี้ (14 ธันวาคม 2564) นายธีรยุทธ วานิชชัง ผู้ช่วยรัฐมนตรีประจำกระทรวงอุตสาหกรรม และคณะลงพื้นที่ จังหวัดเพชรบูรณ์ หารือเกษตรจังหวัดเพชรบูรณ์ เกษตรกรผู้ปลูกกัญชงในพื้นที่ เร่งผลักดัน ส่งเสริม และสร้างมูลค่าเพิ่มให้กัญชง หวังต่อยอดสู่ภาคอุตสาหกรรม โดยมีนายเชวงศักดิ์ คำตา อุตสาหกรรมจังหวัดเพชรบูรณ์ ให้การต้อนรับ ณ สำนักงานเกษตรจังหวัดเพชรบูรณ์
กัญชง ถือว่าเป็นพืชที่สร้างมูลค่าทางเศรษฐกิจสามารถต่อยอดทางธุรกิจได้มากมาย และกําลังเป็นสินค้าที่นิยมของผู้บริโภคกลุ่มอนุรักษ์สิ่งแวดล้อม เพราะสามารถใช้ประโยชน์ได้ทุกส่วน ทั้งต้น ใบ เมล็ด เปลือก สามารถแปรรูปนำไปทำผลิตภัณฑ์ได้มากมายหลากหลายอย่างตั้งแต่อุตสาหกรรมสิ่งทอที่นําเส้นใยมาทําเป็นเสื้อผ้า เครื่องนุ่งห่ม อีกทั้งทำเสื้อเกราะกันกระสุนชั้นดีที่มีน้ำหนักเบา และสามารถใช้ในอุตสาหกรรมอื่นๆ เช่น ทำเยื่อกระดาษ (โดยเฉพาะกระดาษพิมพ์ธนบัตร) วัสดุหีบห่อ ฉนวนกันความร้อน หรือคอนกรีต สำหรับงานก่อสร้าง ทำส่วนประกอบรถยนต์ ทำเฟอร์นิเจอร์ เช่น พรม เก้าอี้ ฯลฯ
วันอังคารที่ 22 มิถุนายน 2564
กรมท่าอากาศยาน ร่วมหารือกับ สำนักงานการบินพลเรือนแห่งประเทศไทย ถึงแนวทางในการออกใบรับรองการดำเนินงานสนามบินสาธารณะ
เพื่อพัฒนาท่าอากาศยานให้เป็นไปตามมาตรฐาน
นายอภิรัฐ ไชยวงศ์น้อย อธิบดีกรมท่าอากาศยาน กระทรวงคมนาคม เป็นประธานในการประชุมหารือขั้นตอนกระบวนการออกใบรับรองการดำเนินงานสนามบินสาธารณะ พร้อมด้วยนายวิทวัส ภักดีสันติสกุล รองอธิบดีกรมท่าอากาศยาน ร่วมกับสำนักงานการบินพลเรือนแห่งประเทศไทย โดยมี น.อ.สุชาติ อ่างทอง ผู้จัดการฝ่ายมาตรฐานสนามบิน และเจ้าหน้าที่ที่เกี่ยวข้องเข้าร่วม เมื่อวันที่ 22 มิถุนายน 2564 ณ ห้องประชุมจันทรางศุ กรมท่าอากาศยาน
ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้กรมท่าอากาศยานดำเนินการพัฒนาท่าอากาศยานให้เป็นไปตามมาตรฐาน รวมถึงให้ท่าอากาศยานในสังกัดกรมท่าอากาศยานดำเนินการขอใบรับรองการดำเนินงานสนามบินสาธารณะให้ครบนั้น กรมท่าอากาศยานจึงได้ขอความร่วมมือจากสำนักงานการบินพลเรือนแห่งประเทศไทย ในการวางแนวทางการปฏิบัติงานร่วมกัน เพื่อให้กระบวนการออกใบรับรองการดำเนินงานสนามบินสาธารณะเป็นไปตามขั้นตอนที่วางไว้
อธิบดีกรมท่าอากาศยาน กล่าวว่า จากการประชุมหารือร่วมกันระหว่างสองหน่วยงานในครั้งนี้ ถือว่าเป็นการบูรณาการการทำงานที่ชัดเจนมากขึ้น โดยกรมท่าอากาศยานในฐานะผู้ปฏิบัติ และสำนักงานการบินพลเรือนในฐานะผู้กำกับดูแลได้มีการอธิบายทำความเข้าใจในรายละเอียดขั้นตอนของกระบวนการ และร่วมพูดคุยแก้ไขปัญหาที่เคยเกิดขึ้น ซึ่งหลังจากนี้การดำเนินงานร่วมกันจะเป็นไปด้วยความเรียบร้อยตามกรอบเวลาที่กำหนดไว้ต่อไป
วันอังคารที่ 8 กุมภาพันธ์ 2565
นายอำเภอศรีนคร ปลูกผักสวนครัวที่บ้านพัก และแจกจ่ายให้กับประชาชน "ฟรี" พร้อมเชิญชวนประชาชนชาวศรีนคร ร่วมกันปลูกผักสวนครัวบริโภคภายในครัวเรือน เพื่อสร้างความมั่นคงทางอาหาร
นายอำเภอศรีนคร ปลูกผักสวนครัวที่บ้านพัก และแจกจ่ายให้กับประชาชน "ฟรี" พร้อมเชิญชวนประชาชนชาวศรีนคร ร่วมกันปลูกผักสวนครัวบริโภคภายในครัวเรือน เพื่อสร้างความมั่นคงทางอาหาร และคุณภาพชีวิตที่ดีอย่างยั่งยืน
วันนี้ (8 ก.พ. 65) นายภิญโญ พัวศรีพันธุ์ นายอำเภอศรีนคร จังหวัดสุโขทัย เปิดเผยว่า ตามที่กระทรวงมหาดไทย ได้มีนโยบายให้ทุกจังหวัด/อำเภอทั่วประเทศ ดำเนินการขับเคลื่อนโครงการ การส่งเสริมปลูกผักสวนครัวรั้วกินได้ สร้างความมั่นคงทางอาหาร โดยน้อมนำพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปขับเคลื่อนขยายผลให้ประชาชนมีคุณภาพชีวิตที่ดี ได้บริโภคผักปลอดสารพิษ และลดค่าใช้จ่ายในครัวเรือน โดยอำเภอศรีนคร ได้น้อมนำพระราชดำริ และนโยบายดังกล่าว มาขับเคลื่อนดำเนินโครงการส่งเสริมปลูกผักสวนครัวรั้วกินได้ สร้างความมั่นคงทางอาหาร ด้วยการบูรณาการทุกหน่วยงานร่วมกันรณรงค์และสร้างการรับรู้ให้ประชาชนในพื้นที่อำเภอศรีนคร ได้ตระหนักในเรื่องของการสร้างความมั่นคงทางอาหาร มีผักสวนครัวที่ปลอดภัยและมีคุณภาพดีปลูกไว้รับประทานเองภายในครัวเรือน จึงได้ดำเนินการตลอดทั้งปี 2564 ณ สถานที่ราชการ ที่ทำการองค์กรปกครองส่วนท้องถิ่น บ้านพักข้าราชการ และบ้านเรือนประชาชนหมู่บ้าน/ตำบลต่าง ๆ ในอำเภอศรีนคร
นายภิญโญ พัวศรีพันธุ์ นายอำเภอศรีนคร กล่าวว่า ในส่วนของที่ทำการปกครองอำเภอศรีนคร ได้ดำเนินการขับเคลื่อนโครงการส่งเสริมปลูกผักสวนครัวรั้วกินได้ สร้างความมั่นคงทางอาหาร มาอย่างต่อเนื่อง ซึ่งในช่วงกลางเดือนธันวาคม 2564 ที่ผ่านมา ได้มีการจัดกิจกรรม "ใส่ผ้าไทย ไปปลูกผัก ที่บ้านพักนายอำเภอ" โดยได้ร่วมกับข้าราชการ พนักงาน เจ้าหน้าที่ กำนัน ผู้ใหญ่บ้าน สมาชิกกองอาสารักษาดินแดน ร่วมกันปลูกผักสวนครัวชนิดต่างๆ เช่น ผักบุ้ง ต้นหอม คะน้า ฯลฯ ในแปลงบริเวณบ้านพักนายอำเภอศรีนคร ซึ่งในขณะนี้ผักชนิดต่างๆที่ได้ร่วมกันปลูกได้เติบโต และเจ้าหน้าที่ได้ช่วยเก็บเกี่ยว จัดเป็นชุด ๆ นำมาแจกจ่ายให้กับพี่น้องประชาชนที่มาติดต่อราชการ ณ ที่ว่าการอำเภอศรีนคร ซึ่งพี่น้องประชาชนที่ได้รับผักที่ปลูกในแปลงบ้านพักนายอำเภอโดยไม่เสียค่าใช้จ่าย ต่างชื่นชอบและพูดเป็นแนวทางเดียวกันว่า ต่อไปจะปลูกผักไว้กินเองที่บ้าน จึงถือเป็นการรณรงค์ให้พี่น้องประชาชนได้เห็นคุณค่าและประโยชน์ของการปลูกผักสวนครัวภายในบริเวณบ้านของตนเอง และหันมาปลูกผักสวนครัวไว้บริโภคภายในครัวเรือน
นายภิญโญ พัวศรีพันธุ์ นายอำเภอศรีนคร กล่าวเพิ่มเติมว่า อำเภอศรีนคร จะดำเนินการขับเคลื่อน โครงการส่งเสริมปลูกผักสวนครัวรั้วกินได้ สร้างความมั่นคงทางอาหาร เพื่อกระตุ้นให้พี่น้องประชาชน ได้ปลูกผักสวนครัวไว้ทานเองภายในครัวเรือน ตามแนวทางพระราชดำริการสร้างความมั่นคงทางอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และนโยบายของกระทรวงมหาดไทย ซึ่งจะทำให้พี่น้องประชาชนทุกครัวเรือน มีผักสวนครัวที่ปลอดภัยและมีคุณภาพดีหลากหลายชนิด ช่วยสร้างเสริมสุขภาพให้แข็งแรง และยังสามารถลดรายจ่าย เพิ่มรายได้ ในยุคโควิด-19 ที่ภาวะเศรษฐกิจฝืดเคือง สามารถใช้ชีวิตแบบพึ่งพาตนเองได้อย่างมีความสุขและยั่งยืน
วันอังคารที่ 19 กรกฎาคม 2565
รฟท. นำร่องเปิดให้บริการขนส่งพัสดุรายย่อย ประเภทหีบห่อวัตถุ เส้นทางสายใต้ 18 ก.ค. นี้
คิดค่าบริการพิเศษ ช่วยลดภาระค่าครองชีพประชาชน และผู้ประกอบการ ประหยัดค่าขนส่งกว่า 50 - 70% พร้อมส่งถึงสถานีปลายทางภายใน 24 ชม.
จากสถานการณ์วิกฤตราคาพลังงานที่เพิ่มสูงขึ้นอย่างต่อเนื่อง จนกระทบต่อภาระค่าครองชีพของประชาชนการรถไฟแห่งประเทศไทย (รฟท.) กระทรวงคมนาคม จึงได้ดำเนินมาตรการช่วยบรรเทาภาระค่าครองชีพแก่คนไทย โดยนำร่องเปิดให้บริการขนส่งสินค้าพัสดุรายย่อย ประเภทหีบห่อวัตถุไปกับขบวนรถสินค้า เส้นทางสายใต้ แบบราคาประหยัด เพื่อช่วยให้ประชาชน ผู้ประกอบการ ร้านค้าขนาดเล็ก รวมถึงเอสเอ็มอี มีต้นทุนการขนส่งที่ถูกลง เริ่มตั้งแต่วันที่ 18 กรกฎาคม 2565 เป็นต้นไป
สำหรับสินค้าที่จะใช้บริการขนส่งดังกล่าว จะต้องบรรจุในภาชนะที่ปิดมิดชิด แข็งแรง ขนาด (กว้าง X ยาวX สูง) ไม่เกิน 2.50x1.00x0.80 เมตร หรือมีเนื้อที่ไม่เกิน 2 ตารางเมตร และสูงไม่เกิน 1 เมตรมีน้ำหนักไม่เกิน 200 กิโลกรัมต่อชิ้น และเป็นสินค้าที่ไม่เน่าเสียง่าย เช่น สิ่งของ อะไหล่ เสื้อผ้า อาหารแห้ง
สำหรับอัตราค่าบริการ เริ่มต้นจากสถานีต้นทางถึงปลายทาง ที่ 50 บาท ต่อน้ำหนัก 20 กิโลกรัม ไปจนถึงสูงสุด 470 บาท ต่อน้ำหนัก 200 กิโลกรัม ซึ่งเมื่อเทียบกับค่าขนส่งทางถนน จะประหยัดค่าใช้จ่ายมากกว่า 50 - 70% นอกจากนี้ ยังได้รับประกันความเสียหายของสินค้าที่เกิดจากการขนส่งตามระเบียบของ รฟท. อีกด้วย
ทั้งนี้ รฟท. พร้อมเปิดให้บริการรับส่งพัสดุเป็นประจำทุกวัน เริ่มจากย่านสถานีรับส่งสินค้าพหลโยธิน จนถึงสถานีหาดใหญ่ อีกทั้งยังเปิดรับส่งสินค้าระหว่างทางที่สถานีชุมพร สุราษฎร์ธานี ชุมทางทุ่งสง ชุมทางหาดใหญ่ โดยใช้เวลาขนส่งจากต้นทาง ถึงปลายทางภายใน 24 ชั่วโมง
ผู้สนใจสามารถใช้บริการรับส่งสินค้าได้ที่ย่านสถานีรับส่งสินค้าพหลโยธิน (ใกล้กับสถานีกลางบางซื่อ ด้านตรงข้ามตลาด อตก.) ตั้งแต่เวลา 08.00 - 21.00 น. หมายเลขโทรศัพท์ 084 - 269- 4161 และสถานีชุมพร สุราษฎร์ธานี ชุมทางทุ่งสง ชุมทางหาดใหญ่ ตั้งแต่เวลา 06.00 - 18.00 น. หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
“การขยายบริการรับส่งสินค้าและพัสดุทางรถไฟ นอกจากจะเป็นทางการเลือกในการช่วยลดค่าครองชีพในการขนส่งสินค้าแก่ประชาชน และผู้ประกอบการแล้ว ยังช่วยสนองตอบความต้องการของผู้ใช้บริการที่มีแนวโน้มหันมาขนส่งสินค้าทางรางเพิ่มขึ้น ซึ่งสอดคล้องกับยุทธศาสตร์ของ รฟท. ที่มุ่งส่งเสริมการปรับโหมดการขนส่งจากถนนสู่ระบบราง และเชื่อมโยงการขนส่งสินค้าเข้ากับฐานการผลิตอุตสาหกรรมและเกษตรกรรมของประเทศ เนื่องจากการขนส่งทางราง ถือเป็นระบบโลจิสติกส์ที่มีประสิทธิภาพ ต้นทุนต่ำ ประหยัดพลังงาน มีความเป็นมิตรกับสิ่งแวดล้อม”
รฟท. มีความมุ่งมั่นที่จะพัฒนาโครงข่ายและเพิ่มประสิทธิภาพการขนส่งทางรางอย่างต่อเนื่อง เพื่อเชื่อมโยงการคมนาคมขนส่งผู้โดยสารและสินค้า โดยได้มีการลงทุนโครงการก่อสร้างรถไฟทางคู่ เส้นทางรถไฟสายใหม่ รวมถึงจัดหาหัวรถจักรรุ่นใหม่เข้ามา เพื่อขยายเครือข่ายการขนส่งให้ครอบคลุมทุกภูมิภาค สอดรับกับยุทธศาสตร์การพัฒนาโลจิสติกส์ของประเทศ และสนับสนุนให้ไทยเป็นศูนย์กลางการคมนาคมขนส่งของอาเซียนในอนาคตอันใกล้
วันพฤหัสบดีที่ 3 มีนาคม 2565
สธ. ให้รพ. 14 จังหวัดช่วยดูแลผู้ติดเชื้อโควิดของ  กทม. ที่รอเข้าระบบ แบบ “เจอ แจก จบ” เริ่ม 4 มี.ค.นี้
กระทรวงสาธารณสุข สั่งการโรงพยาบาล 14 จังหวัดรอบ กทม. เพิ่มกำลังบริการคลินิกโรคทางเดินหายใจ ช่วยดูแลผู้ติดเชื้อโควิดใน กทม.ที่ยังรอเข้าระบบ สามารถรับบริการแบบผู้ป่วยนอก “เจอ แจก จบ” ได้ ตั้งแต่วันที่ 4 มีนาคมนี้ รองรับได้รวมวันละ 18,650 ราย
กระทรวงสาธารณสุข สั่งการโรงพยาบาล 14 จังหวัดรอบ กทม. เพิ่มกำลังบริการคลินิกโรคทางเดินหายใจ ช่วยดูแลผู้ติดเชื้อโควิดใน กทม.ที่ยังรอเข้าระบบ สามารถรับบริการแบบผู้ป่วยนอก “เจอ แจก จบ” ได้ ตั้งแต่วันที่ 4 มีนาคมนี้ รองรับได้รวมวันละ 18,650 ราย คาด 1-2 สัปดาห์ช่วยลดปัญหารอสาย ไม่ได้รับการติดต่อกว่า 3 หมื่นสายได้
วันนี้ (3 มีนาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข พร้อมด้วย นพ.ธงชัย กีรติหัตถยากรรองปลัดกระทรวงสาธารณสุข แถลงข่าวการขยายบริการ “เจอ แจก จบ” รับผู้ป่วยโควิด 19 กลุ่มสีเขียวที่เพิ่มมากขึ้น ว่า จากข้อมูลสายด่วน สปสช. 1330 วันที่ 2 มีนาคม 2565 มีการโทรเข้าถึง 70,300 สาย ติดต่อเจ้าหน้าที่ 59,614 สาย เจ้าหน้าที่รับสายได้ 29,688 สาย ที่เหลืออีกประมาณ 30,000 สาย ต้องรอสายนานหรือไม่ได้รับการติดต่อกลับ เพื่อบรรเทาความเดือดร้อนของผู้ติดเชื้อโควิด 19 พื้นที่ กทม.ที่ยังติดต่อ 1330 ไม่ได้หรือรอคอยนานกระทรวงสาธารณสุขจึงสั่งการให้โรงพยาบาลในสังกัด 14 จังหวัดรอบ กทม. ได้แก่ นนทบุรี, ปทุมธานี, พระนครศรีอยุธยา, สระบุรี, นครนายก, สิงห์บุรี, อ่างทอง, นครปฐม, สมุทรสงคราม, สมุทรสาคร, สุพรรณบุรี, สมุทรปราการ, ชลบุรี, ฉะเชิงเทรา, โรงพยาบาลสังกัดกรมสุขภาพจิตและสังกัดกรมควบคุมโรค เพิ่มศักยภาพให้การดูแลแบบผู้ป่วยนอก “เจอ แจก จบ” ให้เพิ่มขึ้น เริ่มตั้งแต่วันที่ 4 มีนาคม 2565 เป็นต้นไป รองรับบริการได้ประมาณ 18,650 รายต่อวัน
“วันนี้ได้มีการประชุมร่วมกับโรงพยาบาลในพื้นที่ 14 จังหวัดรอบ กทม. และสั่งการให้เตรียมพร้อมจัดบริการเจอแจกจบแล้ว โดยไม่ต้องกังวลว่าจะเป็นการข้ามเขต เพราะได้หารือกับระบบหลักประกันสุขภาพต่างๆ แล้วว่าสามารถมาดูแลรักษาในระบบผู้ป่วยนอกได้ ไม่ต้องเสียค่าใช้จ่ายใดๆ ซึ่งคาดว่าหากดำเนินการไปแล้วประมาณ 1-2 สัปดาห์ จะช่วยลดปัญหาการรอสาย ไม่ได้รับการติดต่อกลับลงได้ ทั้งนี้ การดูแลแบบผู้ป่วยนอกและกลับไปแยกกักตัวที่บ้าน สามารถทำได้ปลอดภัย เนื่องจากผู้ติดเชื้อขณะนี้เป็นสายพันธุ์โอมิครอน อาการไม่รุนแรง และการดูแลที่บ้านโอกาสที่อาการจะรุนแรงขึ้นมีน้อยมากประมาณ 0.5% เท่านั้น” นพ.เกียรติภูมิกล่าว
ด้าน นพ.ธงชัย กล่าวว่า ผู้ที่มีผลตรวจ ATK เป็นบวก ที่จะไปรับบริการ เจอ แจก จบที่โรงพยาบาลขอให้สวมหน้ากากอนามัย 2 ชั้น และปฏิบัติตนตามมาตราการป้องกันโรคตามที่กระทรวงสาธารณสุขกำหนดหรือเดินทางด้วยรถยนต์ส่วนตัวจะดีที่สุด เมื่อไปถึงคลินิกโรคทางเดินหายใจ (ARI Clinic) ของโรงพยาบาล จะได้พบแพทย์เพื่อประเมินอาการและความเสี่ยง ซึ่งส่วนใหญ่มักเป็นกลุ่มสีเขียว คือ ไม่มีอาการหรืออาการน้อยมากแพทย์จะพิจารณาจ่ายยา ซึ่งอาจเป็นฟ้าทะลายโจร ยาฟาวิพิราเวียร์ หรือยารักษาตามอาการ พร้อมทั้งให้ความรู้ในการดูแลแยกกักตัวเอง และแจกเบอร์โทรศัพท์เพื่อติดต่อกลับกรณีมีอาการมากขึ้นหรือมีข้อสงสัย ถือว่าได้เข้าสู่ระบบบริการสุขภาพ เรียบร้อย โดยจะได้รับการดูแลติดตามประเมินอาการภายใน 48 ชั่วโมง
************************************** 3 มีนาคม 2565
วันอังคารที่ 14 กันยายน 2564
นายกรัฐมนตรีเตรียมลงพื้นที่เยี่ยมผู้ประสบภัยน้ำท่วมชัยนาท 15 ก.ย. นี้ ติดตามสถานการณ์น้ำเหนือหลากและวางแผนป้องกันพื้นที่เจ้าพระยาตอนล่าง
นายกรัฐมนตรีเตรียมลงพื้นที่เยี่ยมผู้ประสบภัยน้ำท่วมชัยนาท 15 ก.ย. นี้ ติดตามสถานการณ์น้ำเหนือหลากและวางแผนป้องกันพื้นที่เจ้าพระยาตอนล่าง
วันนี้ 14 กันยายน 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี เตรียมนำคณะลงพื้นที่ติดตามสถานการณ์น้ำท่วมจังหวัดชัยนาท พร้อมตรวจสถานการณ์น้ำในเขื่อนเจ้าพระยา เพื่อเตรียมรับน้ำเหนือหลากและวางแผนป้องกันพื้นที่เจ้าพระยาตอนล่าง 15 ก.ย. นี้
โฆษกประจำสำนักนายกรัฐมนตรี กล่าวว่า ในการตรวจราชการครั้งนี้ นายกรัฐมนตรีจะร่วมประชุมหารือกับหน่วยงานที่เกี่ยวข้องกับสถานการณ์น้ำในเขื่อนเจ้าพระยาและการบริหารจัดการน้ำในพื้นที่ลุ่มน้ำเจ้าพระยา ณ สำนักงานชลประทานที่ 12 จังหวัดชัยนาท และตรวจสถานการณ์น้ำ ณ เขื่อนเจ้าพระยา อ.สรรพยา จ.ชัยนาท ด้วย ทั้งนี้ เพื่อเตรียมความพร้อมรับสถานการณ์ลุ่มน้ำเจ้าพระยา หลังจากในช่วงสัปดาห์ที่ผ่านมา มีฝนตกต่อเนื่องและเกิดพายุ “โกนเซิน” ขึ้นฝั่งเวียดนาม ส่งผลให้มีมรสุมพาดผ่านภาคเหนือและภาคตะวันออกเฉียงเหนือ ทำให้ประเทศไทยตอนบนมีฝนตกชุกหนาแน่น โดยเฉพาะบริเวณภาคกลางและภาคตะวันออก ทำให้มีน้ำหลากจากพื้นที่ตอนบนของลุ่มน้ำเจ้าพระยา ไหลลงเหนือเขื่อนเจ้าพระยา จ.ชัยนาท ในอัตราเพิ่มมากขึ้นอย่างต่อเนื่อง
โฆษกประจำสำนักนายกรัฐมนตรี ย้ำว่า การลงพื้นที่ของนายกรัฐมนตรีครั้งนี้ เป็นการเตรียมความพร้อมรับมือสถานการณ์น้ำ เฝ้าระวังติดตามสถานการณ์สภาวะอากาศและปัจจัยเสี่ยงอื่นๆ ในพื้นที่ ซึ่งในการประชุม คณะรัฐมนตรีที่ผ่านมา นายกรัฐมนตรียังสั่งการให้รัฐมนตรีทุกท่านลงพื้นที่ที่ได้รับผลกระทบ และขอให้ ฃรัฐมนตรีว่าการกระทรวงมหาดไทย ติดตามในภาพรวมอีกครั้ง พร้อมสั่งการให้ทุกหน่วยงานพร้อมรับสถานการณ์ เตรียมแผนอพยพทั้งคนและสัตว์เลี้ยงไปในพื้นที่ปลอดภัย มีการแจ้งเตือนประชาชนอย่างต่อเนื่อง รวมทั้งให้เตรียมแผนการช่วยเหลือเยียวยาประชาชนภายหลังสถานการณ์คลี่คลายด้วย
วันอังคารที่ 28 ธันวาคม 2564
กสร. ติวเข้มที่ปรึกษามาตรฐานแรงงาน พร้อมให้คำแนะนำสถานประกอบกิจการสู่เวทีโลก
กรมสวัสดิการและคุ้มครองแรงงาน (กสร.) จัดฝึกอบรมโครงการเสริมสร้างความเข้มแข็งของที่ปรึกษามาตรฐานแรงงาน ติวเข้มที่ปรึกษามาตรฐานแรงงานเพื่อยกระดับคุณภาพชีวิตแรงงาน มุ่งแข่งขันในเวทีการค้าโลก
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ปัจจุบันกระทรวงแรงงานภายใต้การกำกับดูแลของนายสุชาติ ชมกลิ่น รัฐมนตรีว่าการกระทรวงแรงงานได้กำหนดนโยบายสำคัญในการพัฒนาปรับปรุงและส่งเสริมการคุ้มครองแรงงาน ระบบสวัสดิการแรงงาน และหลักประกันทางสังคม ยกระดับคุณภาพชีวิตแรงงาน จึงมอบหมายให้ กสร. ยกระดับมาตรฐานแรงงานไทย เพื่อสร้างบรรทัดฐานการปฏิบัติต่อแรงงานที่แสดงถึงความรับผิดชอบทางสังคมด้านแรงงานของธุรกิจ สถานประกอบกิจการทุกประเภท ทุกขนาด สามารถนำไปใช้เป็นแนวทางในการบริหารจัดการด้านแรงงานและดำเนินการธุรกิจอย่างมีจริยธรรม กสร. จึงได้ดำเนินการจัดฝึกอบรมโครงการเสริมสร้างความเข้มแข็งของที่ปรึกษามาตรฐานแรงงาน เพื่อให้ผู้เข้ารับการอบรมมีความรู้ความเข้าใจเกี่ยวกับการจัดทำระบบมาตรฐานแรงงานไทย มรท.8001-2563 เพื่อเป็นที่ปรึกษาที่มีศักยภาพในการให้คำปรึกษาแนะนำแก่สถานประกอบกิจการในการพัฒนาระบบมาตรฐานแรงงานไทยให้สอดคล้องตามข้อกำหนดมาตรฐานแรงงานไทย สามารถให้คำปรึกษาเชิงลึกแก่สถานประกอบกิจการให้ปฏิบัติสอดคล้องตามข้อกำหนดมาตรฐานแรงงานไทย และเข้าสู่ระบบมาตรฐานแรงงานไทยเพิ่มมากขึ้นจนกระทั่งสามารถขอการรับรอง เพื่อนำใบรับรองไปแสดงต่อคู่ค้านำไปสู่การเพิ่มโอกาสทางการค้าและยกระดับคุณภาพชีวิตแรงงาน ซึ่งจะช่วยเพิ่มศักยภาพการแข่งขันในเวทีการค้าโลกจนนำไปสู่คุณภาพชีวิตแรงงานที่ดีอย่างยั่งยืน
อธิบดี กสร.กล่าวเพิ่มเติมว่า ผู้เข้ารับการอบรมประกอบด้วยที่ปรึกษาพัฒนามาตรฐานแรงงานที่ขึ้นทะเบียนเป็นที่ปรึกษากับกรมสวัสดิการและคุ้มครองแรงงาน จำนวน 75 คนการอบรมจัดขึ้นระหว่างวันที่ 27 - 28 ธันวาคม 2564 ณ ห้องประชุมชั้น 15สำนักพัฒนามาตรฐานแรงงาน กรมสวัสดิการและคุ้มครองแรงงานโดยมุ่งหวังเพื่อให้ผู้เข้ารับการฝึกอบรมสามารถเป็นที่ปรึกษาพัฒนามาตรฐานแรงงานที่ให้คำปรึกษาแนะนำเกี่ยวกับการจัดทำระบบมาตรฐานแรงงานไทยให้กับสถานประกอบกิจการได้อย่างมีประสิทธิภาพและประสิทธิผล รวมทั้งมีความรู้ความเข้าใจเกี่ยวกับข้อกำหนดมาตรฐานแรงานไทย สามารถนำไปเผยแพร่ ถ่ายทอดต่อเพื่อนร่วมงาน ผู้ที่เกี่ยวข้องและขยายเครือข่ายด้านมาตรฐานแรงงานเพิ่มขึ้นต่อไป
วันพุธที่ 9 มีนาคม 2565
ครม. อนุมัติงบ 107 ล้านบาท โครงการอาชีวะฯ ตั้ง "โรงเรียนประจำ" ช่วยนักเรียนด้อยโอกาส จ.ชายแดนใต้
.....
ที่ประชุมครม. (8 มี.ค. 65) มีมติอนุมัติ "โครงการอาชีวะ ฝีมือชน พัฒนากำลังคนชายแดนใต้" วงเงิน 107.6 ล้านบาท ช่วยเหลือนักเรียนด้อยโอกาสในพื้นที่ จ.ชายแดนใต้
.
ระยะเวลาดำเนินโครงการตั้งแต่ปีงบประมาณ พ.ศ. 2564 - 2568 เป็นลักษณะจัดตั้ง "โรงเรียนประจำ" ในสถานศึกษาสังกัด สำนักงานคณะกรรมการการอาชีวศึกษา (สอศ.) ในพื้นที่ จ.ปัตตานี ยะลา นราธิวาส และสงขลา รวม 4 แห่ง ได้แก่
.
วิทยาลัยเทคนิคกาญจนาภิเษกปัตตานี
วิทยาลัยอาชีวศึกษายะลา
วิทยาลัยการอาชีพสุไหง-โกลก
วิทยาลัยเทคนิคจะนะ
.
กลุ่มเป้าหมายของโครงการประกอบด้วย นักเรียน/นักศึกษาในระดับ
.
ปวช. จำนวน 135 คน/ชั้นเรียน
ปวส. จำนวน 247 คน/ชั้นเรียน
.
เป็นผู้มีฐานะยากจน ครอบครัวมีรายได้ไม่เกิน 30,000 บาท/ปี ได้รับผลกระทบจากเหตุการณ์ความไม่สงบ มีภูมิลำเนาในจ.ปัตตานี ยะลา นราธิวาส และสงขลา (อ.จะนะ เทพา นาทวี สะบ้าย้อย)
.
คาดว่าโครงการดังกล่าว จะช่วยลดความเหลื่อมล้ำทางการศึกษา และสร้างโอกาสให้นักเรียนด้อยโอกาสในพื้นที่ จ.ชายแดนใต้ ได้เรียนรู้วิชาชีพอย่างมีคุณภาพและสามารถสร้างทักษะประกอบอาชีพที่มั่นคงได้
.
อ่านเพิ่มเติม คลิกhttps://www.thaigov.go.th/news/contents/details/52326
.
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 16 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (15 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 15 ก.ย.64 จำนวน 750 คน
ฉีดไปแล้ว 25,250 คน
ต้องฉีดอีก 7,750 คน
วันอาทิตย์ที่ 11 กรกฎาคม 2564
โฆษก ศบค. ฯ อธิบายข้อกำหนดเพื่อความชัดเจน เดินทางข้ามเขตได้ หากจำเป็น หรือเดินทางเพื่อรับวัคซีนตามวัตถุประสงค์ด้านสาธารณสุข
โฆษก ศบค. ฯ อธิบายข้อกำหนดเพื่อความชัดเจน เดินทางข้ามเขตได้ หากจำเป็น หรือเดินทางเพื่อรับวัคซีนตามวัตถุประสงค์ด้านสาธารณสุข
วันนี้ (10 กรกฎาคม 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคำถามสื่อมวลชน กรณี แนวทางปฏิบัติการ โดยในการเดินทางข้ามเขต จาก 10 จังหวัดพื้นที่ควบคุมสูงสุดและเข้มงวด ได้แก่ กทม. นครปฐม นราธิวาส นนทบุรี ปทุมธานีปัตตานี ยะลา สมุทรปราการ สมุทรสาคร และสงขลา หากจำเป็นต้องเดินทาง อาทิ การเดินทางเพื่อรับวัคซีนยังจังหวัดอื่นนั้น ถือว่าเดินทางได้ โดยที่การเดินทางเพื่อรับวัคซีนเป็นการเดินทางตามวัตถุประสงค์ด้านการสาธารณสุข และได้แจ้งไว้กับหน่วยงานด้านความมั่นคงด้วยแล้ว โดยเฉพาะกรณีเป็นผู้สูงอายุ ทั้งนี้ อาจพิจารณาเดินทางในช่วงกลางวันเพื่อไม่ให้ขัดต่อมาตรการห้ามการเดินทางที่ไม่จำเป็น และห้ามออกนอกเคหสถานระหว่างเวลา 21.00 ถึง 04.00 น. เว้นแต่มีความจำเป็นยิ่ง หรือได้รับการอนุญาต มีใบอนุญาตที่เป็นรายกรณี
กรณีข้อกำหนด ข้อ 7 (5) สถานประกอบการนวดแผนไทยให้ปิดดำเนินการนั้น รวมถึงคลีนิกเสริมความงามหรือไม่ นายแพทย์ ทวีศิลป์ฯ กล่าวว่า เพื่อลดความสัมผัสใกล้ชิด โดยเฉพาะการสัมผัสจุดแพร่เชื้อซึ่งรวมถึงใบหน้าด้วยนั้น นับรวมคลีนิกเสริมความงามด้วย เพื่อลดการแพร่เชื้อตามวัตถุประสงค์ของข้อกำหนดฯ
ในโอกาสนี้ โฆษก ศบค. ได้กล่าวทิ้งท้ายถึงการทำความเข้าใจต่อประชาชนเป็นเรื่องสำคัญ ขอให้ประชาสัมพันธ์จังหวัด คณะกรรมการโรคติดต่อจังหวัด นำชุดข้อมูลเหล่านี้ไปสื่อสารดูแลความเข้าใจ สื่อสารถึงประชาชน พลเอก ประยุทธ์ จันทร์โอชา นายกรัฐมนตรี ในฐานะผู้อำนวยการ ศบค. ต้องการให้เกิดการดำเนินการเคร่งครัด และเป็นการล็อกดาวน์บางจุดเท่านั้น ไม่ใช่ทั้งหมด เพื่อยังให้กิจกรรมทางเศรษฐกิจดำเนินต่อไปได้ และขอความร่วมมือ เพื่อร่วมกันป้องกันโรคให้สำเร็จได้ นอกจากรัฐแล้ว ผู้ประกอบการ และประชาชน มีส่วนสำคัญ หากร่วมมือกันอย่างเต็มที่ จะควบคุมเชื้อโรคที่มองไม่เห็นได้ “การควบคุมโรค คือการควบคุมคน” ทุกครั้งทราบดีว่าการประกาศจะเป็นการจำกัดสิทธิของประชาชน ซึ่งจะกระทบถึงปากท้อง การดำเนินชีวิตประชาชน อย่างไรก็ดีไม่ต้องการเห็นความเสียหาย จึงขอความร่วมมือทุกคนร่วมกันอีกครั้ง และ ใน 14 วันข้างหน้านี้ หลัง 14 วัน หวังว่า จะได้พบกับข่าวดีร่วมกัน
วันอังคารที่ 30 พฤศจิกายน 2564
“นิพนธ์” ตอบกระทู้สด  “ส.ว.วันชัย”  แทน มท.1  ปม หน่วยงานสังกัด มหาดไทยเอื้อ-เอี่ยวทุจริตซื้อเสียงเลือกตั้ง นายก - ส.อบต.  เผยมีสถิติร้องเรียน 268 เรื่อง
“นิพนธ์” ตอบกระทู้สด  “ส.ว.วันชัย”  แทน มท.1  ปม หน่วยงานสังกัด มหาดไทยเอื้อ-เอี่ยวทุจริตซื้อเสียงเลือกตั้ง นายก - ส.อบต.  เผยมีสถิติร้องเรียน 268 เรื่อง ส่วนการสอบสวน กกต.มีอำนาจชี้ขาด ก่อนประกาศรับรองการเลือกตั้ง
วันที่ 29 พ.ย. 2564 ที่รัฐสภา เกียกกาย นายนิพนธ์ บุญญามณี รัฐมนตรีช่วยว่าการกระทรวงมหาดไทย ได้รับมอบหมายจากรัฐมนตรีว่าการกระทรวงมหาดไทยให้ตอบกระทู้ถามสดของนายวันชัย สอนศิริ สมาชิกวุฒิสภา (ส.ว.) ถึงการเลือกตั้งที่คณะกรรมการการเลือกตั้ง (กกต.) ต้องขอให้หน่วยงานท้องถิ่นที่กระทรวงมหาดไทยดูแลช่วยดำเนินการ ทั้งนี้ในการเลือกตั้งนายกองค์การบริหารส่วนตำบล (อบต.) และสมาชิก อบต. เมื่อวันที่ 28 พฤศจิกายน เชื่อว่ามีการทุจริต ซื้อสิทธิ์ขายเสียงแน่นอน แม้ไม่มีหลักฐานนำเสนอต่อที่ประชุม พร้อมตั้งคำถามต่อการกำกับหน่วยงานท้องถิ่น เพื่อไม่ให้มีการทุจริตงบประมาณในหน่วยงาน
นายนิพนธ์ ชี้แจงว่ากระทรวงมหาดไทยประสานกับ กกต. อย่างใกล้ชิดในการเลือกตั้ง อบต. 5,300 แห่ง เมื่อวันที่ 28 พฤศจิกายน รวมถึงประชาสัมพันธ์ทุกรูปแบบไปยังประชาชนเพื่อให้เห็นความสำคัญของการปกครองท้องถิ่นในประเทศไทย เพื่อให้เกิดความเข้าใจต่อการใช้สิทธิ ใช้เสียงเลือกตั้งท้องถิ่นอย่างไร สำหรับการทุจริตก่อนการเลือกตั้ง เบื้องต้นพบว่า มีการร้องเรียนที่จะให้ทรัพย์สิน 89 เรื่อง จะให้องค์กรต่าง ๆ 55 เรื่อง และเรื่องอื่น ๆ ร้องเรียน รวม 268 เรื่อง ส่วนใหญ่เป็นเรื่องสัญญาว่าจะให้ ขณะที่หลังการเลือกตั้งหากมีข้อมูลทุจริต กกต. ต้องสอบสวนให้ได้ข้อยุติก่อนประกาศรับรองการเลือกตั้งกระทรวงมหาดไทยให้ความร่วมมือเต็มที่ และบุคลากรของหน่วยงาน ทั้งกรมการปกครอง กรมส่งเสริมการปกครองท้องถิ่น ดูแลใกล้ชิด โดยผู้บริหารท้องถิ่นที่ได้รับเลือกตั้งก่อนปฏิบัติหน้าที่ต้องเข้ารับการอบรมในหลักการบริหารที่ดี
นายนิพนธ์ ชี้แจงว่า จากข้อมูล ระหว่างปี 50 - 58 พบว่ามีการชี้มูลความเสียหายจากความผิดร่ำรวยผิดปกติ รวมมูลค่า 5.2 แสนล้านบาท แต่ในส่วนของท้องถิ่น ที่มี 7,800 แห่ง พบว่ามีมูลค่าความเสียหาย 158 ล้านบาท หรือคิดเป็น 0.04%ดังนั้นไม่ต้องการให้เกิดขึ้น จึงมีมาตรการปรามและกำกับท้องถิ่น เช่น การทำกฎหมายเข้าชื่อเพื่อถอดถอนองค์กรปกครองส่วนท้องถิ่น (อปท.) โดยตนคาดว่าเร็วๆ นี้จะเสนอให้วุฒิสภาพิจารณา
ทั้งนี้ นายวันชัย กล่าวว่า จากการชี้แจง ทำให้ความหวังต่อการไม่มีทุจริตเลือกตั้งเลือนลาง โดยนายนิพนธ์ กล่าวว่า ขอบคุณในความห่วงใย ส่วนที่ยังเป็นกังวล ตนจะรับไปดำเนินการในส่วนที่เกี่ยวข้องกับกระทรวงมหาดไทย พร้อมให้ความร่วมมืออย่างเต็มที่ ทั้งการประชาสัมพันธ์ และเรื่องบุคลากรที่ไปดูแลเรื่องนี้อย่างใกล้ชิด สำหรับข้อห่วงใยของท่าน กระทรวงมหาดไทยจะรับไปดูแล และนำไปดำเนินการต่อไป
วันอังคารที่ 27 กรกฎาคม 2564
วธ.เผยผลโพล “วันภาษาไทยแห่งชาติ” อยากให้เร่งแก้ปัญหาด้านการพูด ชี้ครู-อาจารย์ เป็นต้นแบบส่งเสริมใช้ภาษาไทย พร้อมหนุนใช้อย่างถูกต้องช่วยสืบสานอนุรักษ์ภาษาไทย
วธ.เผยผลโพล “วันภาษาไทยแห่งชาติ” อยากให้เร่งแก้ปัญหาด้านการพูด ชี้ครู-อาจารย์ เป็นต้นแบบส่งเสริมใช้ภาษาไทย พร้อมหนุนใช้อย่างถูกต้องช่วยสืบสานอนุรักษ์ภาษาไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิตได้สำรวจความคิดเห็นเด็ก เยาวชน และประชาชนที่มีต่อวันภาษาไทยแห่งชาติ พุทธศักราช 2564 (29 กรกฎาคม 2564) จากผู้ตอบแบบสอบถามจำนวน 5,771 คน ครอบคลุมทุกอาชีพและทุกภูมิภาค โดยผลสำรวจสรุปได้ดังนี้ เมื่อสอบถามถึงปัญหาการใช้ภาษาไทยในการสื่อสารที่ต้องเร่งแก้ไขในปัจจุบันพบว่า อันดับ 1 ร้อยละ 71.84 การพูด อันดับ 2 ร้อยละ 67.87 การเขียน และอันดับ 3 ร้อยละ 53.75 การอ่าน ส่วนผู้ที่เป็นบุคคลสำคัญในการส่งเสริมการใช้ภาษาไทยที่ถูกต้องตรงตามหลักภาษาไทย ผู้ตอบแบบสอบถามเห็นว่า อันดับ 1 ครู อาจารย์ อันดับ 2 พ่อ แม่ ผู้ปกครองและอันดับ 3 พิธีกร ผู้ประกาศข่าว และสำหรับประเภทเพลงที่เห็นว่ามีส่วนสำคัญในการส่งเสริมภาษาไทยพบว่า อันดับ 1 ร้อยละ 70.23 เพลงลูกทุ่ง อันดับ 2 ร้อยละ 54.67 เพลงลูกกรุง และอันดับ 3 ร้อยละ 52.11 เพลงพื้นบ้าน รัฐมนตรีว่ากระทรวงวัฒนธรรม กล่าวอีกว่า ขณะเดียวกันผลสำรวจได้สอบถามถึงการที่จะช่วยสืบสานอนุรักษ์ภาษาไทย ให้อยู่คู่คนไทยตลอดไป เด็ก เยาวชน และประชาชนระบุว่า อันดับ 1 ร้อยละ 79.80 การใช้ภาษาไทยอย่างถูกต้อง โดยวิธีการพูด อ่าน เขียน อันดับ 2 ร้อยละ 59.07 พูดออกเสียงให้ถูกต้องไม่ว่าจะเป็นภาษาถิ่น ภาษาพื้นเมืองและภาษาไทยกลาง และอันดับ 3 ร้อยละ 45.64 ตั้งใจเรียนรู้และถ่ายทอดภาษาไทยอย่างถ่องแท้ ส่วนแหล่งเรียนรู้หรือสถานที่ช่วยส่งเสริมและอนุรักษ์การใช้ภาษาไทยในยุคปัจจุบันพบว่า อันดับ 1 ร้อยละ 61.53 อินเทอร์เน็ต อันดับ 2 ร้อยละ 56.52 โรงเรียน มหาวิทยาลัย และอันดับ 3 ร้อยละ 43.39 หอสมุดแห่งชาติและห้องสมุดของหน่วยงานต่างๆ เมื่อสอบถามถึงความสนใจเข้าร่วมกิจกรรมในรูปแบบออนไลน์เพื่อส่งเสริมการใช้ภาษาไทย ผู้ตอบแบบสอบถามเห็นว่า อันดับ 1 รับชมวีดิทัศน์ รายการโทรทัศน์ ส่งเสริมการใช้ภาษาไทย และอันดับ 2 รับชมข้อมูลองค์ความรู้เกี่ยวกับวันภาษาไทยผ่านทาง Facebook Fanpage
นายอิทธิพล กล่าวด้วยว่า นอกจากนี้ ผู้ตอบแบบสอบถามได้มีข้อเสนอแนะต่อวธ.เกี่ยวกับแนวทาง การพัฒนาทักษะด้านภาษาไทยให้แก่เด็ก เยาวชน และประชาชน เพื่อให้เกิดความภาคภูมิใจ มองเห็นถึงความสำคัญ และคุณค่าของการใช้ภาษาไทยซึ่งเป็นภาษาประจำชาติ ได้แก่ การบูรณาการความร่วมมือระหว่างหน่วยงานต่างๆ ทั้งภาครัฐและเอกชนเพื่อร่วมกันจัดกิจกรรมทางวิชาการด้านภาษาไทยในรูปแบบต่างๆ เช่น นิทรรศการ อภิปรายทางวิชาการ การประกวดงานเขียนทั้งร้อยแก้วและร้อยกรอง การอ่านทำนองเสนาะ ขับเสภาและเล่านิทาน รวมทั้งส่งเสริมการใช้ภาษาไทยอย่างถูกต้องในสื่อสังคมออนไลน์ อาทิ การจัดทำสื่อ เช่น โปสเตอร์ อินโฟกราฟิก เพื่อรณรงค์การใช้ภาษาไทยอย่างถูกต้องและสอนเด็ก เยาวชนใช้ภาษาไทยให้ถูกต้องเหมาะสมกับกาลเทศะ เนื่องจากภาษาไทยมีการเปลี่ยนแปลงตามยุคสมัย รวมถึงการร่วมมือกับกระทรวงศึกษาธิการ (ศธ.) เพื่อกำหนดแนวทางจัดการศึกษาวิชาภาษาไทยที่สามารถสอนให้เด็กใช้ภาษาไทยได้อย่างถูกต้องทั้งในชีวิตประจำวันและในสื่อออนไลน์